**ACTA DE LA SESSIÓ EXTRAORDINÀRIA DEL PLE DE L’AJUNTAMENT DE ALBAGÉS**

**IDENTIFICACIÓ DE LA SESSIÓ**

NÚM SESSIÓ : 06/2016

**SESSIÓ EXTRAORDINÀRIA**

DIA : 31 d’agost de 2016

HORA : 15:30 h

LLOC: Sala de Plens de l'Ajuntament de L’Albagés

**ASSISTENTS A LA SESSIÓ:**

Miquel Àngel Llimós Ruiz (Activem)

Víctor Masip Romero (Activem)

Ramon Maria Llimós Montagut (Activem)

Mariona Seró Masip (Activem)

Josep Ramon Cuadrat i Rey (CIU)

**NO ASSISTEIXEN:**

Maite Melero Gasol (ERC-AM)

Albert Donés Antequera (ERC-AM

Actua com a secretària: Alba Martí Vallés

A L’Albagés, a 31 d’agost de 2016, reunit el Ple de l’ Ajuntament, prèvia convocatòria, i sota la presidència del Sr. Miquel Àngel Llimós Ruiz, un cop comprovada l’assistència del nombre suficient de membres per a la vàlida realització de la sessió es passa a resoldre el següent:

**ORDRE DEL DIA**

1.- Aprovar, si s’escau, el Pla Local de Joventut 2016-2019.

**DESENVOLUPAMENT DE LA SESSIÓ I ACORDS:**

**1.- Aprovar, si s’escau, el Pla Local de Joventut 2016-2019.**

L’Alcalde dona la paraula a la Regidora de Joventut, Sra. Seró per a que expliqui el Pla.

La Regidora exposa al Ple el Pla Local de Joventut 2016-2019 redactat per la tècnica compartida de Joventut del Programa Dinamo del Consell Comarcal de les Garrigues, que inclou les polítiques en matèria de joventut a desenvolupar des de l’ Ajuntament de l’Albagés.

La principal finalitat del Pla fa referència a la necessitat de generar un Pla Global i Integral en matèria de Joventut en el sí d’aquest municipi per tal de poder emmarcar unes Polítiques de Joventut que englobin totes aquelles accions previstes a curt o mitjà termini i modificables a llarg termini per tal de poder donar resposta a les necessitats dels joves d’aquest municipi. Per tant, el Pla Local de l’Ajuntament de l’Albagés s’ha d’entendre com una eina de treball, la qual ha de fer possible planificar, dirigir, gestionar de manera estratègica i operativa, implementar, avaluar i orientar amb la finalitat d’establir i/o millorar totes aquelles intervencions previstes en matèria de Joventut des de l’Administració Local; i a partir d’aquí, poder gestionar de manera planificada totes aquelles intervencions dirigides als joves del municipi.

Aquest Pla s’ha elaborat conjuntament amb l’ Associació de Joves “Albaxik”.

DEBAT:

El Sr. Cuadrat pregunta si per exemple l’activitat de “Correbars”es sol·licita que sigui subvencionada pel Departament de Joventut.

La Sra. Seró li respon que no, que només es sol·liciten cursos, i diu que per a la subvenció convocada al 20106 es demana :

* Taller prevenció violència de gènere
* Curs d’iniciació a la batucada
* Taller de nutrició
* Taller dinàmiques de grup

ACORDS:

El Ple aprova per unanimitat dels assistents (5 vots a favor) que representen la majoria absoluta del nombre de membres de la corporació:

Primer.- Aprovar el Pla Local de Joventut de l’Albagés per als anys 2016- 2019.

Segon.- Facultar el Sr. Alcalde per a la signatura de la documentació necessària per tramitar el Pla.

L’Alcalde aixeca la sessió a les 15:46 hores, de la qual, com a secretària, estenc aquesta acta.

L’Albagés, 31 d’ agost de 2016

En dono fe

L’Alcalde, La Secretària,

Miquel àngel Llimós Ruiz Alba Martí Vallès